EELNÕU

VABARIIGI VALITSUS

ISTUNGI PROTOKOLL

Tallinn, Stenbocki maja

. oktoober 2025. a nr

Päevakorrapunkt nr …

**Eesti seisukohad nõukogu otsuse eelnõu kohta, mis käsitleb läbirääkimiste alustamist Korea Vabariigiga reisijate broneeringuinfo lepingu üle**

1. Kiita heaks siseministri esitatud seisukohad Euroopa Liidu Nõukogu otsuse eelnõu kohta, millega antakse luba alustada läbirääkimisi Euroopa Liidu ja Korea Vabariigi vahelise lepingu üle, mis käsitleb broneeringuinfo edastamist Euroopa Liidust Korea Vabariigile, selleks et ennetada, avastada ja uurida terroriakte ja raskeid kuritegusid ning nende eest vastutusele võtta.
   1. Eesti toetab Euroopa Komisjonile mandaadi andmist läbirääkimisteks Korea Vabariigiga lepingu üle, mille eesmärk on võimaldada raskete kuritegude ja terroriaktide ennetamise, avastamise, uurimise ning vastutusele võtmise eesmärkidel lennureisijate broneeringuinfo edastamist ja kasutamist. Teabevahetuse parandamine suurendab Schengeni ala julgeolekut.
   2. Eesti toetab nõukogu otsuse eelnõu juurde lisatatud läbirääkimisjuhiseid, mille eesmärk on tagada kõrgel tasemel põhiõiguste kaitse, eelkõige era- ja perekonnaelu puutumatus, isikuandmete kaitse ja õigus tõhusale õiguskaitsevahendile ja õiglasele kohtulikule arutamisele.
2. Eesti esindajatel Euroopa Liidu Nõukogu erinevatel tasanditel väljendada ülaltoodud seisukohti.
3. Riigikantseleil esitada punktis 1 nimetatud eelnõu ja seisukohad Riigikogu juhatusele ning teha seisukohad teatavaks Eestist valitud Euroopa Parlamendi liikmetele ja Eestist nimetatud Euroopa Majandus- ja Sotsiaalkomitee ning Regioonide Komitee liikmetele.

Kristen Michal

Peaminister Keit Kasemets

Riigisekretär